వీడియోను సోషల్మీడియాలో పోస్ట్ చేసిన నిందితుడుజైపూర్, డిసెంబరు 7: రాజస్థాన్లో దారుణం జరిగింది. లవ్ జిహాద్ పేరుతో ముస్లిం కార్మికుడిని సజీవ దహనం చేసి హత్య చేసిన వీడియో కలకలం రేపుతోంది. నిందితుడు తాను చేస్తున్న ఆకృత్యాన్ని వీడియో తీసి సోషల్మీడియాలో పోస్ట్ చేయడంతో వైరల్గా మారింది. ఒళ్లు గగుర్పొడిచేలా ఉన్న ఈ వీడియోను చూసి నెటిజన్లు షాక్కి గురయ్యారు. రాజస్థాన్లోని రాజ్సమంద్ జిల్లాలో ఈ దారుణం జరిగింది. ఈ ఘటనలో ప్రాణాలు కోల్పోయిన వ్యక్తిని పశ్చిమబెంగాల్కు చెందిన మహమ్మద్ అఫ్రజుల్గా గుర్తించారు. రాజ్నగర్కు చెందిన శంభులాల్ అనే వ్యక్తి అఫ్రజుల్ను బుధవారం దారుణంగా కొట్టి.. సజీవదహనం చేశాడు. దీంతో అతన్ని పోలీసులు అరెస్టు చేసి విచారిస్తున్నారు. ఈ ఘటనపై రాజస్థాన్ ప్రభుత్వం విచారణకు ఆదేశించింది. ఘటనను తీవ్రంగా ఖండించిన ఆ రాష్ట్ర సీఎం వసుంధరారాజే, హోంమంత్రి గులాబ్చంద్ కటారియా.. కేసు విచారణకు ప్రత్యేక దర్యాప్తు బృందం(సిట్)ను ఏర్పాటు చేశారు. ఈ దారుణ ఘటనను పశ్చిమబెంగాల్ సీఎం మమతా బెనర్జీ, కాంగ్రెస్, ఆప్, సీపీఎం పార్టీలు ఖండించాయి. మరోవైపు తన భర్తను దారుణంగా హత్య చేసిన నిందితులను ప్రజలందరి ముందు ఉరితీయాలని అఫ్రజుల్ భార్య డిమాండ్ చేసింది. కేవలం ముస్లిం అయినందునే తన భర్తను హత్య చేశారని ఆరోపించింది. సంఘ్పరివార్ రెచ్చగొట్టే సిద్ధాంతాల వల్లే ఇలాంటి ఘటనలు చోటుచేసుకుంటున్నాయని సీపీఎం ప్రధాన కార్యదర్శి సీతారాం ఏచూరి అన్నారు.
veediyonu soshalmeediyaalo post chesina ninditudujaipur, disembaru 7: rajasthanlo daarunam jarigindi. lav jihad paerutho muslim kaarmikudini sajeeva dahanam chesi hatya chesina veedio kalakalam reputondi. ninditudu taanu chestunna aakrutyaanni veedio teesi soshalmeediyaalo post cheyadamtho vairalga maarindi. ollu gagurpodichela unna ee veediyonu chusi netijanlu shakki gurayyaru. raajasthaanloni rajsamand jillaalo ee daarunam jarigindi. ee ghatanalo praanaalu kolpoina vyaktini paschimabengaalku chendina mahammad afrajulga gurtinchaaru. rajnagarku chendina sambhulal ane vyakti afrajulnu budhavaaram daarunamgaa kotti.. sajeevadahanam cheshaadu. deentho atanni poliisulu arestu chesi vichaaristunnaaru. ee ghatanapai rajasthan prabhutvam vichaaranaku aadesinchindi. ghatananu teevramgaa khandinchina aa rashtra cm vasundhararaje, hommantri gulabchand kataria.. kesu vichaaranaku pratyeka daryaaptu brundam(sit)nu erpaatu chesaru. ee daaruna ghatananu paschimabengal cm mamata benerji, congress, ap, cpm paarteelu khandinchai. marovaipu tana bhartanu daarunamgaa hatya chesina ninditulanu prajalandari mundu uriteeyaalani afrazul bharya demand chesindi. kevalam muslim ayinandune tana bhartanu hatya chesarani aaropinchindi. sanghparivar rechagotte siddhaantaala valle ilanti ghatanalu chotuchesukuntunnayana cpm pradhaana kaaryadarsi siitaram echuri annaru.